Черномырдин, Виктор Степанович

Виктор Степанович Черномырдин (9 оштолэзе 1938 ар — 3 шуркынмонэ 2010 арУмер Виктор Черномырдин // Сайт газеты «Московский комсомолец», 03.11.2010) — Совето но Росси кун ужась, Росси Федерациысь Министръёслэн Кенешсылэн тӧроез, Росси Федераци Кивалтэтлэн тӧроез (1992–1998), Росси Федерацилэн азьмуртэзлэсь ужзэ быдэстӥсь (1996 арысь 5–6 шуркынмонэ), Украинае Россиысь посол (2001–2006 аръёсы). 2009 арысен 11 инвожоысен кулытозяз со Росси Федерацилэн азьмуртэзлэн кенешчиез, СНГ кунъёсын экономик ласянь валче ужан ужпумъёс пумысен Росси Федерацилэн азьмуртэзлэсь мылкыдзэ утись вал. «Дормы — Россия» партилэн кылдытӥсез но азьветлӥсез вал.

Виктор Черномырдинлэн политик ужысьтыз тужгес но яркытэз шуыса, тросэз 1995 арысь Будённовскын луэм террорист акт дыръя ужзэ верало; со учыр политиклэн ним-данызлы будыны юрттэм. Калык визьмын нош солэн нимыз сумбресгес, тамаша вераськон сяменыз герӟаськемын — куд-огез вераллямез «черномырдинкаос», «черномырдизмъёс»Черномырдизмы // Советская Россия : газета. — 11 куарусён. — 2003. — № 101 (12444). шуыса тодмо луиллям.

 Меӵкытъямез 
Виктор Черномырдинлэн вераллям фразаосыз («черномырдизмъёс») улэм дыръяз ини ӟуч кыллэн лэчыткыл шыкысаз, Россиын улӥсьёслэн вераськоназы пыремын. Озьы ке но, куд-огезлэн зэмос авторез пумысен тэкшеронъёс вань. Тужгес но тодмо вераллямъёсыз пӧлын:

 Кызьы умойгес, озьы кареммы потӥз ке но, котьку сямен ик пӧрмем ().
 Ноку но таӵеез ӧй вал но, тани нош ик таӵе ().
 Водкалэсь ӟечез — солэсь лекез ӧвӧл ().
 Асьмеос ваньзэ пунктъёсты быдэстэмын: А-ысен Б-озь ().
 Трос вераськыса ум улы, а то нош ик маке верало ().

 Валэктонъёс 

Категория:Адямиос алфавитъя
Категория:Википедия:Викиданнойёсысь источникъёсын статьяос